শিকলবাহা বাংলাদেশের চট্টগ্রাম জেলার কর্ণফুলী উপজেলার অন্তর্গত একটি ইউনিয়ন।   আয়তন  শিকলবাহা ইউনিয়নের আয়তন ২,২৯৪ একর (৯.২৮ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী শিকলবাহা ইউনিয়নের মোট জনসংখ্যা ৪২,৪৭৪ জন। এর মধ্যে পুরুষ ২১,৬৩৩ জন এবং মহিলা ২০,৮৪১ জন। মোট পরিবার ৭,৭৯২টি।   অবস্থান ও সীমানা  কর্ণফুলী উপজেলার পূর্বাংশে শিকলবাহা ইউনিয়নের অবস্থান। এ ইউনিয়নের পশ্চিমে চর পাথরঘাটা ইউনিয়ন ও চর লক্ষ্যা ইউনিয়ন, দক্ষিণে জুলধা ইউনিয়ন ও বড় উঠান ইউনিয়ন, পূর্বে পটিয়া উপজেলার জিরি ইউনিয়ন ও কোলাগাঁও ইউনিয়ন এবং উত্তরে কর্ণফুলী নদী ও চট্টগ্রাম সিটি কর্পোরেশনের ৩৫নং বকশীর হাট ওয়ার্ড অবস্থিত।   ইতিহাস  বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক চট্টগ্রাম সিটি কর্পোরেশনের আওতায় এনে ২০০০ সালের ২৭ মে কর্ণফুলী থানা গঠন করা হয়। পরবর্তীতে তন্মধ্য থেকে পটিয়া উপজেলাধীন চর লক্ষ্যা, জুলধা, চর পাথরঘাটা, বড় উঠান ও শিকলবাহা এ ৫টি ইউনিয়ন নিয়ে ২০১৬ সালের ৯ মে কর্ণফুলী উপজেলা নামে আলাদা উপজেলার স্বীকৃতি দেয় বাংলাদেশ সরকার।   প্রশাসনিক কাঠামো  শিকলবাহা ইউনিয়ন তৎকালীন পটিয়া উপজেলার আওতাধীন ৩নং ইউনিয়ন পরিষদ, বর্তমানে এটি কর্ণফুলী উপজেলার আওতাধীন। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:  শিকলবাহা  দ্বীপ কালামোড়ল   শিক্ষা ব্যবস্থা  ২০১১ সালের আদমশুমারি অনুযায়ী শিকলবাহা ইউনিয়নের সাক্ষরতার হার ৫৪.৩%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ৩টি মাধ্যমিক বিদ্যালয়, ৯টি প্রাথমিক বিদ্যালয় ও ১টি পাঠাগার রয়েছে।   শিক্ষা প্রতিষ্ঠান  কলেজ  পশ্চিম পটিয়া এ জে চৌধুরী ডিগ্রী কলেজ  মাদ্রাসা  শিকলবাহা অহিদিয়া ফাজিল মাদ্রাসা  ফয়জুল বারী ফাজিল মাদ্রাসা,ফকিরনী হাট,শিকলবাহা, কর্ণফুলী।   মাধ্যমিক বিদ্যালয়  এ জে চৌধুরী বহুমুখী উচ্চ বিদ্যালয়  কালারপুল হাজী মোহাম্মদ ওমরা মিয়া চৌধুরী বহুমুখী উচ্চ বিদ্যালয়  শিকলবাহা পিডিবি উচ্চ বিদ্যালয়  প্রাথমিক বিদ্যালয়  আমেনা রহমান সরকারি প্রাথমিক বিদ্যালয়  উত্তর শিকলবাহা আহছানিয়া সরকারি প্রাথমিক বিদ্যালয়  কালারপুল সরকারি প্রাথমিক বিদ্যালয়	  দক্ষিণ শিকলবাহা সরকারি প্রাথমিক বিদ্যালয়  দ্বীপ কালামোড়ল সরকারি প্রাথমিক বিদ্যালয়  পশ্চিম শিকলবাহা সরকারি প্রাথমিক বিদ্যালয়  মধ্য শিকলবাহা সরকারি প্রাথমিক বিদ্যালয়  শাহ আবদুল কাদের মডেল এডুকেশন সোসাইটি সরকারি প্রাথমিক বিদ্যালয়  শিকলবাহা সরকারি প্রাথমিক বিদ্যালয় পাঠাগার শাহ অহিদিয়া পাঠাগার, মধ্যম শিকলবাহা, অহিদিয়া পাড়া।   যোগাযোগ ব্যবস্থা  শিকলবাহা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।   ধর্মীয় উপাসনালয়  শিকলবাহা ইউনিয়নে ১৯টি মসজিদ, ২টি ঈদগাহ, ১টি মন্দির রয়েছে।   খাল ও নদী  শিকলবাহা ইউনিয়নের উত্তর পাশ দিয়ে বয়ে চলেছে কর্ণফুলী নদী। এছাড়াও এ ইউনিয়নের উপর দিয়ে প্রবাহিত হচ্ছে শিকলবাহা খাল, শিকলবাহা-জুলধা খাল এবং শিকলবাহা-চরলক্ষ্যা খাল।   হাট-বাজার  শিকলবাহা ইউনিয়নের প্রধান ৩টি হাট/বাজার হল কলেজ বাজার, ক্রসিং বাজার এবং মাস্টার হাট।   দর্শনীয় স্থান  শিকলবাহা ইউনিয়নের দর্শনীয় স্থানগুলোর মধ্যে রয়েছে:  শাহ আমানত সেতু  শিকলবাহা বিদ্যুৎ কেন্দ্র   জনপ্রতিনিধি   বর্তমান চেয়ারম্যান: জাহাঙ্গীর আলম  চেয়ারম্যানগণের তালিকা ক্রম নংচেয়ারম্যানের নামসময়কাল০১এরশাদ আহমদ১৯৭২-১৯৭৪০২মদন আলী১৯৭৪-১৯৮৬০৩মোহাম্মদ নাওশাদ (ভারপ্রাপ্ত)১৯৮৬০৪আব্দুল জলিল চৌধুরী১৯৮৬-১৯৮৯০৫এয়াকুব আলী (ভারপ্রাপ্ত)১৯৮৯০৬আব্দুস ছত্তার মিয়াজী (ভারপ্রাপ্ত)১৯৮৯-১৯৯২০৭আব্দুস ছত্তার মিয়াজী১৯৯২-১৯৯৮০৮আবুল কালাম বকুল১৯৯৮-২০১৬০৯জাহাঙ্গীর আলম২০১৬-২০২১১০জাহাঙ্গীর আলম২০২১-বর্তমান   আরও দেখুন   কর্ণফুলী থানা  কর্ণফুলী উপজেলা  চট্টগ্রাম সিটি কর্পোরেশন  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:কর্ণফুলী উপজেলার ইউনিয়ন বিষয়শ্রেণী:কর্ণফুলী থানার ইউনিয়ন